24-то Годишно Собрание на ACI Македонија

**Здружение на финансиски пазари**

**Извештај на Претседателот**

Почитувани колеги,форекс пријатели,дами и господа

Најпрвин би сакал да ви кажам добредојдовте на 24-тото Годишно Собрание на АЦИ Македонија-Здружение на финансиски пазари во преубавиот Охрид кој има шарм дури и кога е облачен.

Во годината што измина, ние, како ново претседателство активно работевме на продолжувањето на мисијата на Здружението ,нејзино проширување и адаптација кон современите текови во нашите професии.

Најпрвин започнавме со делот на интерните акти на Здружението,каде сметавме дека е потребно допрецизирање на одредени постапки . Го изработивме и донесовме Деловникот за работа на Извршниот Одбор и Деловникот за работа на Надзорниот Одбор, ги донесовме и Правилата за спонзорство со што се регулирани правата и обврските на Здружението и неговите поддржувачи. На редовна месечна основа одржувавме состаноци на Извршниот Одбор вклучително и изработка на квартален извештај поднесуван до Надзорниот Одбор на Здружението. Со Надзорниот Одбор одржавме три заеднички состаноци во насоки на координација. Бројот на членови во АЦИ-ФМА пријавени со право на глас го намаливме од 3 на 2 по Банка-членка со цел намалување на трошоците. За првпат изработивме и финансиски(бизнис) план на Здружението за 2019 година.

Организиравме три семинари со практична и едукативна содржина. Во соработка со нашиот златен спонзор Рефинитив организиравме семинар за тргување со обврзници на меѓународниот финансиски пазар,нивно котирање, практична реализација на налог, потврдување на трансакција ,евиденција, контролинг и вреднување. На тема Каматен Своп беа организирани два семинари,едниот во соработка со Рефинитив и едниот во соработка и поддршка од Блумберг. Беа опфатени содржини за механизмот на функционирање на каматниот своп, начинот на заштита од каматен ризик, тргување, евиденција и вреднување. Предавачи беа Г-дин Владимир Трајковиќ од Шпаркасе Банка,Г-дин Ненад Јовчески од НЛБ Банка,Г-дин Иван Илековиќ,Малколм Колинс и Мариа Кокоруз од Рефинитив,Г-дин Јунал Сеидов, Викторија Пелишатска и Тим Марфи од Блумберг. На трите семинари присуствуваа вкупно 183 посетители што е во просек 61 посетител по настан.

На меѓународен план , бевме учесници на редовното годишно собрание на АЦИ Србија и сме дел од организационата група на Балканскиот АЦИ самит кој треба да се одржи во месец Maj,следната година во Белград со поддршка од централата на АЦИ-ФМА. За првпат во историјата на Здружението на предлог од АЦИ-ФМА станавме дел од Меѓународниот Борд за едукација со нашите претставници Г-ѓица Елена Тримчевска, Г-ѓа Снежана Ристевска и Г-дин Ненад Јовчески. Ненад Јовчески како претставник од Бордот за едукација на АЦИ Македонија беше на обука организирана од АЦИ-ФМА за работа со новиот софтвер за континуирана едукација наречен ELAC.

На поле на промоцијата на Здружението , финансиравме изработка на сосема нова,модерна, интерактивна интернет страница на македонски и англиски јазик каде можат да се најдат сите актуелни содржини поврзани со Здружението и каде членовите на Здружението можат да објавуваат свои текстови,анализи и презентации поврзани со финансиските пазари. Со економскиот магазин “Економија и Бизнис” договоривме соработка во секој број на списанието да има текст на еден член на Здружението поврзан со актуелните настани на домашниот и меѓународниот финансиски пазар. Со економскиот портал “Денар.мк” договоривме соработка за следење на активностите на Здружението и нивна медиумска промоција. Отворивме Facebook,Linkedin и Twitter страница на Здружението.

Го возобновивме дружењето и комуникацијата помеѓу луѓето,учесници на финансиските пазари преку настанот “Кафе со АЦИ пријатели”, во амбиентот на Дебар Маало, во кафулето “Винил”. Досега беа одржани три средби,следната ќе се одржи во месец Јули,ќе се трудиме овој настан да прерасне во традиција.

Во следниот период планираме одржување семинар за техничка анализа на трендовите на финансиските пазари гледана од еден друг различен агол, семинар за клиенти на тема каматен своп и семинар за теоретските основи на финансискиот дериватив non-deliverable forward или термински трансакции без испорака на номиналниот износ кај валутното тргување. Планираме отворање и на тестен центар за полагање на АЦИ сертификати во просториите на Македонска Банкарска Асоцијација.Секако , планираме да дадеме поддршка и во организацијата на Балканскиот АЦИ самит но и да ја продлабочиме соработката со другите финансиски организации во државата, дел од финансискиот пазар, фондови ,осигурителни компании, овластени менувачници и се поприсутните компании за изработка на финансиски софтвер и платформи за тргување.

Сепак, за изминатава една година она што највеќе ме прави среќен е што заедно со Извршниот и Надзорниот Одбор на Здружението успеавме да го возобновиме и подигнеме жарот и духот на АЦИ соработката кај членовите. Одтаму, несебична заложба и труд дадоа во работата на АЦИ Македонија :

* Маријан Атанасовски-Охридска Банка,
* Дејан Граорковски-Окридска Банка,
* Елена Кузмановска-Стопанска Банка,
* Стојан Донев-Стопанска Банка,
* Влатко Лескаровски-Комерцијална Банка,
* Звонимир Солтиров-НБРСМ,
* Александар Стојкоски-НЛБ Банка,
* Јане Настоски-НЛБ Банка,
* Ненад Јовчески-НЛБ Банка,
* Елена Димулкова-НЛБ Банка,
* Божана Здравеска-НЛБ Банка,
* Емилија Мицева-УНИ Банка,
* Снежана Ристевска-ТТК Банка,
* Борче Стаменковски-Капитал Банка,
* Камелија Рашиќ Чавировска-Евростандард Банка,
* Владимир Трајковиќ-Шпаркасе Банка,
* Стефанчо Коцевски-Шпаркасе Банка,
* Драган Илковски-Шпаркасе Банка,
* Моника Ресановиќ-Стопанска Банка,Битола
* Билјана Новачевска-Екимовска - Стопанска Банка,Битола
* Маја Наумовска-Стопанска Банка,Битола

Благодарам и до Народната Банка на Република Северна Македонија за безрезервната поддршка која ја дава на Здружението.

Сакам да се заблагодарам и на :

* Bloomberg-Г-дин Јунал Сеидов и Г-ѓица Викторија Пелишатска,
* Мартина Сајкова-економски консултант, која го изработи финансискиот план на Здружението,
* Билјана Јованоска-наша поранешна колешка,сега веб-дизајнер која ја изработи интернет страната на Здружението,

И едно големо благодарам до нашите традиционални партнери и пријатели:

* Генералниот Спонзор-Еуропоинт- до г-дин Нико Цуца,Андријана Драгичевиќ и Маријан Ристов на несебичната поддршка и помош во организацијата на Собранието

и

* Златниот Спонзор-Рефинитив- до Г-ѓа Татјана Сречковиќ,Иван Илековиќ и Елмар Вогенхубер.

Сакам лично да се заблагодарам на членовите на Извршниот Одбор:

* Сашо Радевски-Стопанска Банка,Скопје,
* Весна Трајковска-Комерцијална Банка
* Зорица Стојанова-НБРСМ и
* Левент Ајрула-Халк Банка

на членовите на Надзорниот Одбор на Здружението:

* Ѕвонко Станковски-УНИ Банка,
* Борка Цветановска-Централно Кооперативна Банка,
* Владимир Трајковиќ-Шпаркасе Банка,

како и на Секретарот и Благајникот за одличната и хармонична соработка во годината што измина и за која не се сомневам дека ќе продолжи и понатаму.

Ви посакувам пријатни моменти на Собранието,

Благодарам,

Претседател на Извршен

Одбор на АЦИ Македонија,

Бојан Цветановски